b'\n_START_ARTICLE_\nHeinz Brandt\n_START_SECTION_\n\xc5\xbdivljenjepis\n_START_PARAGRAPH_\nAprila 1925 je vstopil v 13. konjeni\xc5\xa1ki polk. Med 18. novembrom 1926 in 1. septembrom 1927 je bil udele\xc5\xbeenec 1. \xc5\xa1olskega te\xc4\x8daja na Pehotni \xc5\xa1oli, nato pa je med 17. oktobrom 1927 in 16. avgustom 1928 vodil II. \xc5\xa1olski te\xc4\x8daj v Konjeni\xc5\xa1ki \xc5\xa1oli v Hannovru. 1. oktobra 1930 je postal predavatelj na tej \xc5\xa1oli. 1. oktobra 1931 je bil preme\xc5\xa1\xc4\x8den k 2. konjeni\xc5\xa1kemu polku, saj je bilo poveljstvo Konjeni\xc5\xa1ke \xc5\xa1ole do nadaljnjega razpu\xc5\xa1\xc4\x8deno._NEWLINE_1. maja 1933 je postal poveljnik posebnega odreda Konjeni\xc5\xa1ke \xc5\xa1ole, kjer se je za\xc4\x8del pripravljati na poletne olimpijske igre 1936. Na njih je bil \xc4\x8dlan nem\xc5\xa1ke jahalne ekipe, ki je na poletnih olimpijskih igrah leta 1936 osvojila vse zlate medalje v vseh 6 disciplinah; do sedaj prvi in edini tak uspeh. Sam je bil \xc4\x8dlan ekipe, ki je osvojila zlato medaljo v preskakovanju ovir._NEWLINE_6. oktobra 1936 je bil prestavljen na Vojno akademijo, kjer je nadaljeval s pou\xc4\x8devanjem. Po an\xc5\xa1lusu je bil dodeljen \xc5\xa1tabu 25. pehotni diviziji Wehrmachta. 1. aprila 1939 je postal IIa doti\xc4\x8dnega \xc5\xa1taba._NEWLINE_1. oktobra istega leta pa je bil preme\xc5\xa1\xc4\x8den v general\xc5\xa1tab OKW; 8. februarja 1940 je postal Ia v \xc5\xa1tabu 297. pehotne divizije. 1. novembra 1940 pa je bil ponovno preme\xc5\xa1\xc4\x8den v general\xc5\xa1tab; tokrat je postal Ia operacijskega oddelka OKH._NEWLINE_Bil je prisoten na sestanku 20. julija 1944, ko je bil izveden bombni atentat na Hitlerja; bil je eden od prisotnih adjutantov. Claus von Stauffenberg je podtaknil bombo v torbo, ki jo je nato postavil na notranjo stran mizi. Med konferenco, potem ko je von Stauffenberg \xc5\xbee zapustil prostor, je Brandt po nesre\xc4\x8di zadel torbo in jo umaknil na zunanjo stran mize. Ob eksploziji je bil Brandt najbli\xc5\xbeje bombi; njegovo telo in masivna stranica mize, sta za\xc5\xa1\xc4\x8ditila Hitlerja, ki je tako pre\xc5\xbeivel atentat le z manj\xc5\xa1imi po\xc5\xa1kodbami, medtem ko je Brandt naslednji dan podlegel ranam. Posmrtno je bil povi\xc5\xa1an v generalmajorja. Zanimivo je tudi dejstvo, da je med prvim Stauffenbergovim poskusom atenata, bil prav Brandt tisti, ki je nevedo\xc4\x8d spravil bombo na letalo, ki pa potem ni eksplodirala zaradi slabega detonatorja.'